CELEX: 32016R2223
Language: hu
Date: 2016-12-05 00:00:00
Title: A Bizottság (EU) 2016/2223 végrehajtási rendelete (2016. december 5.) egyes áruk Kombinált Nómenklatúra szerinti besorolásáról

10.12.2016   
               
               
                  HU
               
               
                  Az Európai Unió Hivatalos Lapja
               
               
                  L 336/19
               
            A BIZOTTSÁG (EU) 2016/2223 VÉGREHAJTÁSI RENDELETE
      (2016. december 5.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikke (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikke (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. december 5-én.
         
            
               a Bizottság részéről
            
            Stephen QUEST
            
               főigazgató
            
            
               Adóügyi és Vámuniós Főigazgatóság
            
         
      
      
         (1)  HL L 269., 2013.10.10., 1. o.
      
      
         (2)  A Tanács 1987. július 23-i 2658/87/EGK rendelete a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás
                     (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Henger alakú, megközelítőleg 10 cm hosszúságú és megközelítőleg 3 cm átmérőjű árucikk (ún. „digitális mikroszkóp”). A digitális mikroszkóp négy darab fénykibocsátó diódával, kiegészítő fém-oxid-félvezető (CMOS) érzékelővel és USB-csatlakozóval ellátott kábellel felszerelt. Az árucikk kizárólag automatikus adatfeldolgozó géppel (ADP) összekapcsolva működik, és nem rendelkezik beépített felvevőfunkciókkal.
                     Az árucikk optikai lencséje révén 10–200-szoros méretben képes tárgyak felnagyítására, valamint állóképek, illetve erre szolgáló szoftver segítségével később automatikus adatfeldolgozó gépre (ADP) rögzíthető videofelvételek készítésére is.
                     Lásd a képet. (*1)
                     
                  
                  
                     8525 80 19 
                  
                  
                     A besorolást a Kombinált Nómenklatúra értelmezésére vonatkozó 1. és 6. általános szabály, a 84. árucsoporthoz tartozó Megjegyzések 5. E) pontja, valamint a 8525 , a 8525 80  és a 8525 80 19  KN-kódok szövege határozza meg.
                     Az árucikk automatikus adatfeldolgozó gép (ADP) és televíziós kamera bemeneti egységeként, valamint digitális mikroszkópként működhet.
                     Az árucikk nem sorolható be automatikus adatfeldolgozó gép (ADP) bemeneti egységeként a 8471  vámtarifaszám alá, mivel az adatfeldolgozás mellett más meghatározott funkciót is ellát.
                     A 9011  vámtarifaszám alá, összetett optikai mikroszkópként való besorolása szintén kizárt, mert az árucikk nem rendelkezik az érintett vtsz. alá tartozó árucikkek tulajdonságaival (lásd a 9011  vámtarifaszámhoz tartozó HR Magyarázat (I) bekezdésének első és második albekezdését).
                     Mivel a felnagyított tárgy képét csak azt követően lehet automatikus adatfeldolgozó gépen (ADP) megjeleníteni, illetve szükség esetén rögzíteni, hogy azt a CMOS-érzékelő felvette, az árucikk a televíziós kamerák tulajdonságaival rendelkezik.
                     Következésképpen az árucikket a 8525 80 19  KN-kód alá kell besorolni televíziós kameraként.
                  
               
            (*1)  A kép csupán tájékoztató jellegű.